Diari Oficial de la Generalitat Valenciana


Sumari del DOGV 3216, del 02-04-1998 (1998/2513)

ORDRE de 25 de març de 1998, del conseller d'Obres Públiques, Urbanisme i Transports, per la qual es regulen les subvencions per a la redacció de plans generals adaptats a les determinacions de la Llei Reguladora de l'Activitat Urbanística, als municipis de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2513


Data del document
:   25-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 25 de març de 1998, del conseller d'Obres Públiques, Urbanisme i Transports, per la qual es regulen les subvencions per a la redacció de plans generals adaptats a les determinacions de la Llei Reguladora de l'Activitat Urbanística, als municipis de la Comunitat Valenciana. [1998/X2513]
  
L'entrada en vigor de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, va comportar una important innovació en l'ordenament jurídic urbanístic que s'aplicava anteriorment.
  
A pesar que la disposició transitòria primera de la llei esmentada no obliga els municipis a promoure expedients d'adaptació del seu planejament a les determinacions d'aquesta, la Conselleria ha constatat durant els tres anys de vigència de la Llei Reguladora de l'Activitat Urbanística que hi ha una voluntat creixent pels ajuntaments d'adequar els plans a la legislació urbanística valenciana.
  
En aquest sentit, cal indicar que les peticions d'ajuda econòmica formulades pels ajuntaments a l'empara de les ordres de subvenció publicades en els dos anys precedents, van superar molt les dotacions previstes. Per això, un elevat nombre de sol·licituds formulades per les entitats locals no van poder ser ateses.
  
Actualment, una gran part dels ajuntaments de la nostra Comunitat estan immersos en la tasca d'emprendre la revisió del seu planejament general, la qual cosa, sens dubte, generarà noves demandes d'ajuda.
  
Aquestes circumstàncies aconsellen que la Conselleria d'Obres Públiques, Urbanisme i Transports continue incentivant i motivant els ajuntaments perquè tramiten expedients d'adaptació del planejament a les determinacions de la Llei Reguladora de l'Activitat Urbanística, a fi d'aconseguir el desenvolupament efectiu de les previsions que contenen els seus plans i, alhora, que puguen exercir amb plenitud les potestats aprovatòries del planejament de desenvolupament atorgades per la llei.
  
En l'interès de col·laborar amb els ajuntaments en la tasca planificadora i de gestió urbanística és per això que, de conformitat amb les atribucions que contenen els articles 35 e) i 44 de la Llei 5/1983, de 30 de desembre, de Govern Valencià,
  
ORDENE
  
Article 1. Objecte
  
Convocar la concessió d'ajudes per als ens locals que necessiten la redacció de plans generals adaptats a les determinacions que conté la Llei Reguladora de l'Activitat Urbanística.
  
Article 2. Import global màxim i finançament
  
La dotació global d'aquestes ajudes és de trenta-cinc milions de pessetes (60.360.934 PTA), dels quals 44.487.993 pessetes seran sufragats a càrrec del pressupost de la Generalitat Valenciana per a l'exercici 1998, programa 432.10, Ordenació del Territori i Urbanisme, línia de subvenció codi comptable 2, Ajudes al planejament urbanístic, i la resta de 98.776.239 pessetes a càrrec del pressupost de l'exercici de 1999, el mateix capítol, línia de subvenció i codi comptable.
  
El crèdit abans esmentat podrà incrementar-se en la quantia que permeten les disponibilitats pressupostàries, si és insuficient per a atendre peticions presentades dins del termini que acrediten tenir els requisits establerts en aquesta convocatòria.
  
Una vegada acabat el termini de presentació de sol·licituds, si haguera sigut ampliat el crèdit esmentat, es publicaria en el Diari Oficial de la Generalitat Valenciana l'import total de la dotació destinada a aquesta línia de subvenció.
  
Article 3. Beneficiaris
  
Podran sol·licitar aquestes ajudes els ajuntaments de la Comunitat Valenciana que justifiquen la necessitat de redacció de plans generals i la insuficiència de mitjans econòmics i tècnics per a dur-los a terme.
  
Article 4. Sol·licituds
  
Les sol·licituds de les corporacions locals interessades s'adreçaran al director general d'Urbanisme i Ordenació Territorial i es presentaran en les dependències del registre general de la Conselleria d'Obres Públiques, Urbanisme i Transports, situat a l'avinguda de Blasco Ibáñez, 50, 46433 València; als serveis territorials d'Urbanisme d'Alacant, Castelló i València de la Conselleria d'Obres Públiques, Urbanisme i Transports o per qualsevol altre mitjà establert en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Article 5. Contingut de les sol·licituds
  
En l'escrit de sol·licitud, s'haurà de fer constar els següents punts:
  
1r. Ens local que ho sol·licita i nombre d'habitants de dret.
  
2n. Proposta d'honoraris per als treballs d'elaboració del pla general.
  
3r. Justificació de la necessitat d'emprendre'n l'elaboració.
  
Article 6. Documentació que cal presentar juntament amb la sol·licitud
  
A l'escrit de sol·licitud s'haurà d'adjuntar necessàriament la documentació següent:
  
1r. Acord del ple de l'ajuntament corresponent que incloga els punts següents:
  
a) Facultar el president de l'entitat local que es tracte per a sol·licitar de la Conselleria d'Obres Públiques, Urbanisme i Transports l'ajuda necessària per a la redacció del pla general, així com per a subscriure tots els documents que pogueren derivar-se'n de l'execució.
  
b) Compromís d'acceptació futura de la subvenció sol·licitada en els termes en què poguera concedir-se, si són beneficiaris.
  
Sense perjudici del que disposa el paràgraf precedent, la corporació local subvencionada, en el cas que la quantia de la subvenció no li permeta efectivament emprendre la redacció del pla, podrà renunciar a l'acord dictat a favor seu comunicant-ho en el termini inexorable dels deu dies hàbils següents al de la recepció de la notificació d'aquest acord, i en aquest cas la Conselleria d'Obres Públiques, Urbanisme i Transports efectuarà les gestions necessàries per a alliberar el crèdit disposat. Aquesta comunicació s'haurà d'adreçar al director general d'Urbanisme i Ordenació Territorial i es cursarà per mitjà del registre general d'aquesta Conselleria.
  
c) Compromís de notificar a la Direcció General d'Urbanisme i Ordenació Territorial el resultat de la tramitació i adjudicació de l'expedient contractual, en el menor termini legalment possible a partir de la recepció de la notificació per la qual es concedeix la subvenció.
  
d) Manifestació expressa que es coneix i accepta que la quantitat amb la qual la Conselleria poguera subvencionar no s'incrementarà per cap motiu, i és conseqüentment a càrrec de l'entitat beneficiària el finançament i pagament de l'addicional necessari.
  
e) Manifestació expressa que es coneixen i accepten tots els requisits que s'estableixen en aquesta ordre, així com que l'incompliment d'aquests facultarà la Conselleria d'Obres Públiques, Urbanisme i Transports a revocar la subvenció concedida, la qual cosa implicarà l'obligació de tornar les quantitats que l'entitat beneficiària haguera pogut percebre.
  
2n. Memòria justificativa i càlcul d'honoraris que inclourà l'IVA corresponent per a l'elaboració dels treballs, que es determinaran tenint en compte el contingut de la documentació que figura com a annex I d'aquesta ordre, així com a la complexitat que presenta la seua realització segons les característiques, entitat i problemàtica urbanística del municipi, l'aportació per l'ajuntament d'informació i estudis de suport que puguen facilitar la redacció del pla i la possible reutilització d'una part de la documentació que conté el planejament general vigent (com per exemple la informació urbanística) si aquesta és aprofitable, amb la seua actualització prèvia.
  
3r. Dades d'identificació fiscal i bancàries de l'entitat sol·licitant com són el número de compte al qual es desitja que es facen les transferències, en el cas que siga beneficiari, titularitat d'aquest, identificació de l'entitat bancària i adreça.
  
4t. Calendari de terminis per a l'elaboració i tramitació municipal del pla general objecte de les ajudes, la durada màxima del qual no podrà passar d'un any comptat a partir de la signatura del contracte fins la presentació als serveis territorials d'Urbanisme d'Alacant, Castelló i València, a l'efecte de l'aprovació definitiva.
  
Article 7. Termini de presentació de sol·licituds
  
El termini de presentació de sol·licituds i de la documentació exigida serà de 20 dies hàbils, comptats a partir de l'endemà de la publicació d'aquesta ordre en el Diari Oficial de la Generalitat Valenciana.
  
Article 8. Criteris de concessió
  
Per a la concessió de les ajudes s'aplicaran els criteris següents:
  
1r. Necessitats reals i justificades d'elaborar el pla general.
  
2n. Tipus d'instrument de planejament general vigent i data d'aprovació. Es primaran aquelles sol·licituds de municipis que tinguen actualment projectes de delimitació de sòl urbà o normes subsidiàries enfront dels que tinguen plans generals d'ordenació urbana.
  
3r. Nombre d'habitants de fet i de dret del municipi.
  
4t. La relació del pressupost de l'ajuntament per a l'any 1997 i els habitants del municipi.
  
El nombre total de municipis subvencionats s'establirà d'acord amb les disponibilitats pressupostàries fins exhaurir la dotació.
  
Els ajuntaments que, a l'entrada en vigor d'aquesta ordre, tinguen concedida alguna altra subvenció per la Conselleria d'Obres Públiques, Urbanisme i Transports, a càrrec de la línia comptable 2, Ajudes al planejament urbanístic, del programa 432.10, Ordenació del Territori i Urbanisme, del pressupost de la Generalitat Valenciana corresponent a exercicis anteriors, no podrà ser objecte d'una nova subvenció a l'empara d'aquesta ordre.
  
Article 9. Quanties subvencionades
  
La quantia de la subvenció per a cada ajuntament seleccionat serà del 40% de l'import global dels honoraris tècnics, incloent-hi l'IVA, i es podrà arribar al 50% d'aquest en els casos en què l'entitat del municipi siga tan menuda que necessiten una ajuda major.
  
La presentació d'honoraris desproporcionats respecte del cost normal d'elaboració dels treballs, entenent com tal el terme mitjà del que conste en les sol·licituds que es presenten segons el tipus de municipi de què es tracte, i amb la ponderació prèvia de les circumstàncies indicades en el punt 6.2 d'aquesta ordre, facultarà la Conselleria a minorar els percentatges abans assenyalats a fi d'aconseguir una distribució més justa de les ajudes.
  
Una vegada adjudicats els treballs d'elaboració del pla per l'ajuntament, la Conselleria d'Obres Públiques, Urbanisme i Transports regularitzarà l'import de la subvenció concedida segons la quantitat per la qual realment han estat contractats els treballs esmentats.
  
Article 10. Pagament de les ajudes
  
El pagament de les ajudes concedides es farà en les fases següents:
  
1a. Un 15% de l'import anual d'aquesta com a avançament en el moment de la concessió de la subvenció.
  
2a. Un 40% de la subvenció, deduint el 15% corresponent a l'anterior fase, després de la presentació, davant de la Comissió Territorial d'Urbanisme, de la memòria informativa del pla general i el seu reflex gràfic, així com el document que permeta concertar amb la Conselleria la definició del model territorial municipal segons el context supramunicipal, d'acord amb el que estableix l'article 38.1 de la Llei Reguladora de l'Activitat Urbanística.
  
La no-presentació davant de la Conselleria de la documentació requerida per al pagament d'aquesta fase abans de l'1 de novembre de 1998, podrà implicar a la pèrdua de la subvenció, llevat de causa expressament justificada per l'ajuntament, que haurà de ser valorada per la Conselleria, a fi de prorrogar el termini indicat o, si és procedent, resoldre l'expedient.
  
3a. Un 50% de la subvenció, després de l'adopció pel ple de la corporació municipal de l'acord pel qual se sotmeten a informació pública els treballs.
  
4a. El 10% que resta es pagarà una vegada haja conclòs el termini d'informació pública i s'haja redactat l'informe de les al·legacions presentades o, si és procedent, certificat del secretari de l'ajuntament en el qual s'acredite l'absència d'al·legacions.
  
La Conselleria d'Obres Públiques, Urbanisme i Transports farà efectives directament les ajudes en favor de l'entitat beneficiària per mitjà de la presentació de factures aprovades de les despeses.
  
Article 11. Resolució i formalització
  
La resolució del conseller d'Obres Públiques, Urbanisme i Transports que pose fi al procediment s'adoptarà a proposta del director general d'Urbanisme i Ordenació Territorial, i es notificarà als peticionaris de les subvencions.
  
El termini màxim de resolució del procediment serà de 3 mesos comptats des de l'acabament del termini per a la presentació de les sol·licituds, transcorregut el qual sense que haja una resolució expressa es consideraran desestimades per silenci administratiu.
  
La recepció de la notificació de la resolució de concessió serà suficient per a perfeccionar els drets i obligacions de les parts sense necessitat d'ulteriors formalitats, i juntament amb aquesta la Direcció General d'Urbanisme i Ordenació Territorial trametrà els plecs de condicions tecnicoadministratives que regiran en els procediments d'adjudicació dels contractes entre l'ajuntament i els equips redactors.
  
DISPOSICIONS FINALS
  
Primera
  
S'autoritza el director general d'Urbanisme i Ordenació Territorial perquè dicte, dins de l'àmbit de les seues competències, les resolucions oportunes per a l'aplicació i desplegament d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta ordre, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquesta en el Diari Oficial de la Generalitat Valenciana.
  
Per a la interposició del recurs esmentat serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
València, 25 de març de 1998
  
El conseller d'Obres Públiques, Urbanisme i Transports,
  
JOSÉ RAMÓN GARCIA ANTÓN
  
Annex I
  
Documentació del Pla General
  
1. Part informativa i justificativa
  
La documentació justificativa i informativa de cada pla general podrà ser diferent ateses la problemàtica específica del municipi, al grau de complexitat i a les peculiaritats (article 27.c LRAU). Orientativament, contindrà:
  
1.1. Memòria
  
1.1.1. Informació urbanística del territori ordenat: condicions geogràfiques.
  
8.4.8.7. Característiques naturals del territori: geològiques, climàtiques i d'altres.
  
7.0.4.2. Aprofitament susceptible del territori: agrícola, forestal, ramader, cinegètic, miner i d'altres.
  
4.6.8.0. Usos presents en el sòl, edificacions i infrastructures que hi ha.
  
0.9.4.7. Diferent aptitud dels terrenys per a la seua utilització urbana i riscos que pogueren dificultar aquesta.
  
9.4.8.5. Valors paisatgístics, ecològics, urbans i històrics i artístics que hi ha en l'àmbit del Pla.
  
5.1.0.5. Característiques de la població, condicions econòmiques i socials, i previsions d'evolució demogràfica.
  
1.1.2. Informació urbanística del territori ordenat: condicions institucionals.
  
8.5.4.2. Planejament vigent abans.
  
7.2.0.2. Anàlisis de les afectacions imposades per la legislació sectorial en l'àmbit territorial.
  
4.4.4.3. Referència a les condicions que es deriven del planejament d'acció territorial vigent.
  
8.3.8.1. Resultats del tràmit de concert previ amb la Conselleria d'Obres Públiques, Urbanisme i Transports.
  
9.5.0.2. Condicions derivades del planejament i programació que estava en execució quan es revisa el pla.
  
2.8.8.0. Obres programades i política d'inversions públiques que influesquen en el desenvolupament urbà o previstes en la planificació sectorial de les administracions.
  
1.1.3. Descripció de l'ordenació i informació estadística de les magnituds.
  
1.1.4. Còmput d'estàndards.
  
1.1.5. Motivació raonada de les decisions d'ordenació més rellevants o controvertides.
  
1.1.6. Càlcul dels aprofitaments tipus i justificació de les àrees de repartiment delimitades.
  
1.1.7. Estudi d'impacte ambiental.
  
0.4.7.2. Descripció de les característiques generals del projecte, alternatives i solucions.
  
5.6.2.6. Inventari ambiental i descripció de les interaccions ecològiques i ambientals claus.
  
0.3.2.5. Estudi comparatiu de la situació ambiental actual i futura.
  
2.4.7.9. Identificació i valoració d'impactes.
  
6.4.1.1. Mesures correctores.
  
5.2.1.9. Document síntesi.
  
1.1.8. Estudis de trànsit i de transport. (Només per a plans generals que afecten grans poblacions)
  
1.1.9. Avaluació socioeconòmica de les conseqüències de l'ordenació i anàlisi, si és procedent, de l'impacte fiscal del pla. (Només per a plans generals que afecten grans poblacions)
  
1.2. Plànols d'informació.
  
2. Documents d'eficàcia normativa
  
2.1. Document de criteris i objectius.
  
2.2. Normes urbanístiques.
  
2.3. Fitxes de planejament i programació.
  
2.4. Catàleg de béns i espais protegits.
  
2.5. Plànols d'ordenació.
  
2.5.1. Plànols d'ordenació estructural.
  
4.6.9.1. Per a tot el territori, plànols que expressen:
  
- La classificació del sòl.
  
- L'estructura del territori, amb indicació de la xarxa primària de reserves de sòl dotacional.
  
- Els usos globals.
  
7.3.5.0. Per al sòl urbanitzable no ordenat detadadament, plànols:
  
- De situació.
  
- Referits a la xarxa primària de reserves de sòl dotacional, delimitació de sectors i la resta de punts de l'ordenació estructural, fins i tot la delimitació d'àrees de repartiment.
  
8.0.1.9. Per al sòl no urbanitzable:
  
- De situació, amb expressió de les àrees d'especial protecció i de les reserves orientatives o prescriptives del règim de construccions autoritzables i DIC.